
ประกาศเทศบาลตำบลนาโพธิ์
เรื่อง ประกาศใช้แผนปฏิบัติการป้องกันและปราบปรามการทุจริตของเทศบาลตำบลนาโพธิ์
ประจำปีงบประมาณ พ.ศ. 2561–2564
********************************
	ด้วยเทศบาลตำบลนาโพธิ์ ได้จัดทำแผนปฏิบัติการป้องกันและปราบปรามการทุจริตของเทศบาลตำบลนาโพธิ์ ประจำปีงบประมาณ พ.ศ. 2561- 2564 เพื่อให้การดำเนินงานสอดคล้องกับตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้ กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหา การทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์  จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติ แห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของ รัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมี ประสิทธิภาพ เทศบาลตำบลนาโพธิ์ ได้จัดทำแผนปฏิบัติการป้องกันและปราบปรามการทุจริตของเทศบาลตำบลนาโพธิ์ ประจำปีงบประมาณ               พ.ศ. 2561- 2564 และเพื่อให้ทุกหน่วยงานใน เทศบาลตำบลนาโพธิ์ ใช้เป็นกรอบแนวทางในการดำเนินการป้องกันและปราบปรามการทุจริตของเทศบาลตำบลนาโพธิ์ต่อไป
เพื่อเป็นการเผยแพร่ข้อมูลข่าวสารของโครงการและปฏิบัติให้สอดคล้องพระราชบัญญัติข้อมูลข่าวสารราชการ พ .ศ. 2540 และกฎหมายที่เกี่ยวข้อง เทศบาลตำบลนาโพธิ์จึงขอประชาสัมพันธ์แผนปฏิบัติการป้องกันและปราบปรามการทุจริตของเทศบาลตำบลนาโพธิ์ ประจำปีงบประมาณ  พ.ศ. 2561 - 2564 รายละเอียดปรากฏตามเอกสารแนบท้ายประกาศฉบับนี้
จึงประกาศให้ทราบโดยทั่วกัน
ประกาศ ณ วันที่  19  เดือน พฤษภาคม  พ.ศ. 2560

ลงชื่อ   
       ( นายณัฐพล  ใจสะอาด)
     นายกเทศมนตรีตำบลนาโพธิ์											

